गीता आश्रम के स्थापना दिवस एवं गीता जयंती पर मंगलवार को गीता आश्रम में गीता यज्ञ का आयोजन पंडित धर्मेंद्र के सानिध्य में संपन्न हुआ। इस अवसर पर श्रीमद्भागवत गीता के 18 अध्यायों के 700 श्लोकों के साथ आहुतियां दी गई। यज्ञ सुबह 10 बजे प्रारंभ हुआ। जिसकी पूर्णाहुति दोपहर 12.30 बजे हुई। इस अवसर पर अध्यक्ष राजेंद्र भोपत ने बताया कि गीता आश्रम की स्थापना वर्ष 1978 में हरिहर महाराज संस्थापक गीता आश्रम दिल्ली के मार्गदर्शन में जैसलमेर के कल्ला परिवार द्वारा स्व. गोवर्धन कल्ला की अगुवाई में इसी दिन की गई थी। उन्होंने बताया कि इस अवसर पर गीता की पुस्तिकाओं का वितरण भी किया गया।
गीता आश्रम के पूर्व अध्यक्ष हरिशंकर व्यास ने बताया कि 6 मार्च 2022 को गीता आश्रम में नारायण सेवा संस्थान उदयपुर द्वारा निशुल्क शिविर का आयोजन किया जाएगा। जिसमें जिन नि:सहाय अपंग लोगों को पैरों व हाथों की आवश्यकता होगी उन्हें निशुल्क उपचार देने के लिए तकनीकी उपकरणों द्वारा जांच कर एक माह में उन्हें पैर व हाथ लगाकर निशुल्क दिए जाएंगें। इस अवसर पर मिट्ठालाल व्यास, कृष्ण आचार्य, चंद्रप्रकाश पुरोिहत, सुरेश केवलिया, भेरसिंह मेहचा, ब्रजवल्लभ जगाणी व ब्रजवल्लभ कल्ला उपस्थित रहे।